ଭୁବନେଶ୍ବର ସେପ୍ଟେମ୍ବର ୨୪ ( ଲୋକାଲ ୱାୟର) ପୁରୀଠାରେ ସୋମବାର ଆରମ୍ଭ ହୋଇଥିବା ବିଜେପି ମହିଳା ମୋର୍ଚ୍ଚାର ରାଷ୍ଟ୍ରୀୟ କାର୍ଯ୍ୟକାରୀଣିରେ ଉଦବୋଧନ ଦେଇ ବିଜେପି ଅଧ୍ୟକ୍ଷ ଅମିତ ସାହା ରାଜ୍ୟରେ ଚାଲିଥିବା ବିଜୁ ଜନତା ଦଳ ସରକାରଙ୍କୁ ତୀବ୍ର ସମାଲୋଚନା କରିଛନ୍ତି।
ଓଡିଶାରେ ମୋଦୀ ସରକାର ଆସିଲେ ଆୟୁସ୍ମାନ୍ ଭାରତ ଯୋଜନା, ଉଜ୍ଜ୍ବଲା ଯୋଜନା ଏବଂ ଚାଷୀଙ୍କ ସମର୍ଥନ ମୂଲ୍ୟ ଦେଢଗୁଣ ବୃଦ୍ଧି କରାଯିବ ବୋଲି ପ୍ରତିଶୃତି ଦେବା ସହ ରାଜ୍ୟରେ ବିଜେପିକୁ କ୍ଷମତାସୀନ କରିବା ଲାଗି ସଂକଳ୍ପ ନେବାକୁ ଉପସ୍ଥିତ ମହିଳା କର୍ମୀ ଓ ନେତ୍ରୀଙ୍କୁ ସେ ଆହ୍ବାନ କରିଛନ୍ତି।
ରାଜ୍ୟରେ ୧୪ଜଣ ବିଜେପି କର୍ମୀଙ୍କୁ ହତ୍ୟା କରାଯାଇଥିବା ସେ ଅଭିଯୋଗ କରିଛନ୍ତି।
ବିରୋଧୀ କଂଗ୍ରେସ ଦଳ କୁ ସମାଲୋଚନା କରି ସେ କହିଛନ୍ତି ଯେ ପ୍ରଧାନ ମନ୍ତ୍ରୀ "ମେକ୍ ଇନ ଇଣ୍ଡିଆ' କରୁଥିବାବେଳେ କଂଗ୍ରେସ "ବ୍ରେକ ଇନ ଇଣ୍ଡିଆ' ନୀତିରେ ମାତିଛି। ଅନ୍ୟ ପକ୍ଷରେ ଉଭୟ ଜନତା ଦଳ ଓ କଂଗ୍ରେସ ଅମିତ ସାହାଙ୍କ ଏହି ବକ୍ତବ୍ୟକୁ ଭ୍ରମାତ୍ମକ ଓ ରାଜନୈତିକ ଉଦ୍ଦେଶ୍ୟ ପ୍ରଣୋଦିତ ବୋଲି ଦର୍ଶାଇଛନ୍ତି।
ଭୁବନେଶ୍ବର, ସେପ୍ଟେମ୍ବର ୨୪ ( ଲୋକାଲ ୱାୟର): ମାଲକାନଗିରି ଜିଲ୍ଲାରେ ବନ୍ୟା ଯୋଗୁଁ ନିକଟରେ ହୋଇଥିବା କ୍ଷୟକ୍ଷତିର ଆକଳନ କରି ଏକ ସପ୍ତାହ ମଧ୍ୟରେ ରିପୋର୍ଟ ଦେବାପାଇଁ ରାଜ୍ୟ ସରକାର ସେଠାକାର ଜିଲ୍ଲା ପ୍ରଶାସନକୁ ସୋମବାର ନିର୍ଦ୍ଦେଶ ଦେଇଛନ୍ତି।
ଗତ ସପ୍ତାହରେ ଉପକୂଳ ଓଡିଶାରେ ଲଗାଣ ବର୍ଷା ହୋଇଥିଲା। ଏହି ଲଗାଣ ବର୍ଷାରେ ମାଲକାନଗିରି ଜିଲା ସର୍ବାଧିକ କ୍ଷତିଗ୍ରସ୍ତ ହୋଇଥିଲା । ବର୍ଷା ପରବର୍ତ୍ତୀ ବନ୍ୟାରେ ଜିଲ୍ଲାରେ ଯୋଗାଯୋଗ ବିଚ୍ଛିନ୍ନ ହେବାସହ ଅନେକ ବ୍ଲକର ସରକାରୀ ଏବଂ ଘରୋଇ ସମ୍ପତ୍ତି ନଷ୍ଟ ହୋଇଥିଲା।
କ୍ଷତିଗ୍ରସ୍ତ ହୋଇଥିବା ପ୍ରାଥମିକ ସ୍କୁଲ, ରାସ୍ତା, ପଞ୍ଚାୟତ ଗୃହ ବିଦ୍ୟୁତ ଖୁଣ୍ଟ ଆଦିକୁ ଗୁରୁତ୍ବଦେଇ ଏହାର ଶିଘ୍ର ମରାମତି କରିବା ପାଇଁ ସ୍ବତନ୍ତ୍ର ରିଲିଫ କମିଶନର ବିଷ୍ନୁପଦ ସେଠୀ ଜିଲ୍ଲାପାଳଙ୍କୁ ଲେଖିଥିବା ଚିଠିରେ ଦର୍ଶାଇଛନ୍ତି।
ଭୁବନେଶ୍ୱର, ସେପ୍ଟେମ୍ବର ୨୪ ( ଲୋକାଲ ୱାୟର): ଓଡ଼ିଶାର ବାଲେଶ୍ୱର ଜିଲ୍ଲା ଉପକୂଳରେ ଥିବା ଚାନ୍ଦିପୁର ସମନ୍ୱିତ ପରୀକ୍ଷା କେନ୍ଦ୍ର (ଆଇଟିଆର)ରେ କ୍ଷେପଣାସ୍ତ୍ର 'ଅସ୍ତ୍ର'ର ସୋମବାର ବ୍ୟବହାରିକ ପରୀକ୍ଷଣ ସଫଳ ହୋଇଥିବା ସରକାର କହିଛନ୍ତି ।
'ଅସ୍ତ୍ର' ମଧ୍ୟମ ଦୂରଗାମୀ କ୍ଷମତା ସମ୍ପନ୍ନ ଏକ କ୍ଷେପଣାସ୍ତ୍ର ଯାହା ଭୂପୃଷ୍ଠରୁ ଆକାଶକୁ ନିକ୍ଷେପ କରାଯାଇଥାଏ । ସୋମବାର ସକାଳ ୯ଟା ୨୮ ମିନିଟରେ ଆଇଟିଆର ଲଞ୍ଚ୍ ପ୍ୟାଡ୍-୩ରୁ ଏହି ପରୀକ୍ଷଣ ହୋଇଥିଲା ।
ପ୍ରତିରକ୍ଷା ଗବେଷଣା ଏବଂ ବିକାଶ ସଂସ୍ଥା (ଡିଆରଡିଓ) ଦ୍ୱାରା ପ୍ରସ୍ତୁତ ଏହି କ୍ଷେପଣାସ୍ତ୍ର ୨୦ କିଲୋମିଟର ପର୍ଯ୍ୟନ୍ତ ଦୂରତ୍ୱର ଲକ୍ଷ୍ୟଭେଦ କରିପାରିବ ।
ଏହାର ଦୈର୍ଘ୍ୟ ୩.୫୭ ମିଟର ଏବଂ ଏହା ୧୫ କିଲୋ ପର୍ଯ୍ୟନ୍ତ ଯୁଦ୍ଧାସ୍ତ୍ର ମହନ କରିପାରିବ । ଏଠାରେ ଉଲ୍ଲେଖଯୋଗ୍ୟ ଯେ ରବିବାର ରାତି ଓଡ଼ିଶା ଉପକୂଳରେ ଥିବା ଅବଦୁଲ କଲାମ ଦ୍ୱୀପରୁ ପୃଥ୍ୱୀ ଡିଫେନ୍ସ ଭେଇକିଲ୍ (ପିଡିଭି)ର ପରୀକ୍ଷଣ କରାଯାଇଛି । ଏହା ଏକ ଦୁଇ ସ୍ତର ବିଶିଷ୍ଟ ବାଲିଷ୍ଟିକ୍ ଡିଫେନ୍ସ ସିଷ୍ଟମ ।
କଟକ,ଡିସେମ୍ବର ୩୧(ଲୋକାଲ ୱାୟାର) ରାଜ୍ୟ ପୁଲିସର୧୧ ଜଣ ସର୍ଜେଣ୍ଟଙ୍କୁ ରିଜର୍ଭ ଇନ୍ସପେକ୍ଟର ପାହ୍ୟାକୁ ସେଣ୍ଟ୍ରାଲ୍ ସିଲେକ୍ସନ ବୋର୍ଡର ସୁପାରିଶ କ୍ରମେ ପଦୋନ୍ନତି ହୋଇଥିବା ପୁଲିସ ମୁଖ୍ୟାଳୟରୁ ପ୍ରକାଶିତ ବିଜ୍ଞପ୍ତିରୁ ଜଣାପଡ଼ିଛି ।
ଗଞ୍ଜାମ ପୁଲିସ ଜିଲ୍ଲାରେ ସର୍ଜେଣ୍ଟ ଥିବା ଏ. ବିଘ୍ନେଶ୍ୱର ରାଓ, ସୁନ୍ଦରଗଡ଼ ଜିଲ୍ଲାର ନୀଳମାଧବ ସ୍ୱାଇଁ, ରାୟଗଡ଼ା ଜିଲ୍ଲାର ଗଗନ ମହାନ୍ତ, ପୁଲିସ୍ କମିସନରେଟର କବି ରଞ୍ଜନ ସେଠୀ, ଭୁବନେଶ୍ୱର ଏସଓଜିର ଭଗବାନ ପାଣିଗ୍ରାହୀ ଓ ଟୁନୁ ସାହୁ, ମାଲକାନଗିରି ପୁଲିସ୍ ଜିଲ୍ଲାର ଅମରେନ୍ଦ୍ର ପାଣିଗ୍ରାହୀ, ଭୁବନେଶ୍ୱରସ୍ଥିତ ସିକ୍ୟୁରିଟି ୱିଙ୍ଗର ମଳୟ ମହାନ୍ତି, କମିସନରେଟ ପୁଲିସର ସୁଶାନ୍ତ କୁମାର ସାହୁ ଓ ଲୋଲାବିଜୟ ରତନମ୍ ଏବଂ ଝାରସୁଗୁଡ଼ା ପୁଲିସ୍ ଜିଲ୍ଲାର ଦିଲ୍ଲୀପ୍ କୁମାର ବେହେରାଙ୍କୁ ରିଜର୍ଭ ଇନ୍ସପେକ୍ଟର ଭାବେ ପଦୋନ୍ନତି ମିଳିଛି ।
ଭଦ୍ରକ, ଡିସେମ୍ବର ୩୦(ଲୋକାଲ ୱାୟର) ଭଦ୍ରକ ଜିଲ୍ଲା ଜିଲ୍ଲା ଚରମ୍ପା ଓ ବାସୁଦେବପୁର ବ୍ଲକ ବ୍ରାହ୍ମଣୀ ଗାଁଠାରେ ଥିବା ଏକ ସରକାରୀ ଗୋଦାମରୁ ଚାଉଳ ହେରଫେର ଘଟଣାରେ ଦୁଇ ଜଣ ଅଧିକାରୀଙ୍କୁ ଯୋଗାଣ ବିଭାଗ ପରିଚାଳନା ନିର୍ଦ୍ଦେଶକ ନିଲମ୍ବିତ କରିଛନ୍ତି ।
ଦୁଇ ନିଲମ୍ବିତ ଅଧିକାରୀ ହେଲେ, ଚରମ୍ପା ଆରଆରସିର ପ୍ରକ୍ୟୁରମେଣ୍ଟ ଇନ୍ସପେକ୍ଟର ସ୍ୱପ୍ନା ସୋରେନ ଓ ବ୍ରାହ୍ମଣୀ ଗାଁ ଗୋଦାମର ବରେନ୍ଦ୍ର କୁମାର ରାଉତ୍ ।
ଜିଲ୍ଲାପାଳଙ୍କ ନିର୍ଦ୍ଦେଶରେ ଭଦ୍ରକ ତହସିଲଦାର ଓ ଯୋଗାଣ ବିଭାଗର ଅଧିକାରୀମାନେ ଚରମ୍ପା ସରକାରୀ ଗୋଦାମରେ ଗତ ୧୦ତାରିଖରେ ଚଢ଼ଉ କରିଥିଲେ ।
ଗୋଦାମରେ ୪ଶହ ବ୍ୟାଗ ଚାଉଳ କମ୍ ଥିବା ଚଢ଼ାଉ ବେଳେ ଜଣାପଡ଼ିଥିଲା । ୧୧ତାରିଖରେ ବାସୁଦେବପୁର ଗୋଦାମରେ ଚଢ଼ାଉ ବେଳେ ପ୍ରାୟ ୧ହଜାର ବସ୍ତା ଚାଉଳ କମ୍ ଥିବା ଜଣାପଡ଼ିଥିଲା । ଯାହାର ଆନୁମାନିକ ମୂଲ୍ୟ ୨୦ଲକ୍ଷ ଟଙ୍କା ହେବ ।
ଏହାର ତଦନ୍ତ ରିପୋର୍ଟ ଜିଲ୍ଲାପାଳ ପାଇବା ପରେ ରାଜ୍ୟ ଯୋଗାଣ ନିଗମକୁ ଅବଗତ କରାଇଥିଲେ । ଏହାପରେ ଦୁଇ ଅଧିକାରୀଙ୍କ ବିରୋଧରେ କାର୍ଯ୍ୟାନୁଷ୍ଠାନ ହୋଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
